b'\n_START_ARTICLE_\nOiva Laine\n_START_PARAGRAPH_\nOiva Sakeus Laine (9. kes\xc3\xa4kuuta 1908 Helsinki \xe2\x80\x93 7. helmikuuta 1940 Joutseno) oli suomalainen jalkapalloilija._NEWLINE_Maalivahtina pelannut Laine edusti urallaan 1930\xe2\x80\x931936 Helsingin Palloseuraa. H\xc3\xa4n voitti seurassa kolme Suomen mestaruutta vuosina 1932, 1934 ja 1935. Kaudella 1934 Risto Rinne pelasi kaikissa otteluissa maalissa ja seuraavan kauden 1935 peleist\xc3\xa4 h\xc3\xa4n oli vain viidess\xc3\xa4 kent\xc3\xa4ll\xc3\xa4. T\xc3\xa4m\xc3\xa4n vuoksi h\xc3\xa4nell\xc3\xa4 on k\xc3\xa4yt\xc3\xb6nn\xc3\xb6ss\xc3\xa4 vain yksi Suomen mestaruusmitali. Lis\xc3\xa4ksi h\xc3\xa4n oli hankkimassa seuralleen HPS:lle kolmostilan kaudella 1930 ja kakkostilan kaudella 1931.  Kaikkiaan Laine pelasi seitsem\xc3\xa4n kauden aikana 45 p\xc3\xa4\xc3\xa4sarjatason ottelua. Maajoukkueessa h\xc3\xa4n pelasi yhteens\xc3\xa4 viisi maaottelua vuosina 1930\xe2\x80\x931931._NEWLINE_Oiva Laine kuului Talvisodassa Helsingist\xc3\xa4 koottuun JR 11:een eli \xc3\x84ss\xc3\xa4-rykmenttiin. H\xc3\xa4n haavoittui 5. helmikuuta 1940 Kuolemaj\xc3\xa4rvell\xc3\xa4 ja kuoli 7. helmikuuta Sotilassairaalassa Joutsenossa.'